Sophie Gradon

Sophie Gradon (25. lokakuuta 1985 – 20. kesäkuuta 2018 Medburn, Ponteland, Northumberland) oli brittiläinen missi ja tositelevisioesiintyjä.Samantha Masters, Sophie Gradon funeral: Love Island star laid to rest as ‘heartbroken’ boyfriend speaks out Express 6.7.2018, viitattu 1.5.2024 Sophie Gradon: Love Island star took own life BBC 18.4.2019, viitattu 1.5.2024 Gradon voitti Miss Newcastle -kilpailun ja tuli kruunatuksi Miss Great Britainiksi vuonna 2009. Hänen ammatikseen ilmoitettiin tuolloin markkinointipäällikkö. Missiksi tultuaan Gradon tuli tunnetuksi aktivismistaan; hän muun muassa keräsi rahaa syöpäsairaiden lasten hyväksi.Bindu Rai, Three ‘Love Island’ suicides raise concerns about reality show Gulf News 17.2.2020, viitattu 1.5.2024 == Osallistuminen Love Islandiin == Gradon osallistui vuonna 2016 Love Island -ohjelmaan. Hän oli siinä ensin Tom Powellin pari. Tämän jälkeen Gradon oli Katie Salmonin pari. Hän oli biseksuaaliCatriona Wightman, Love Island Sophie opens up about being bisexual: 'I haven't dated a guy since Danny Cipriani' Digital Spy 31.5.2016, viitattu 1.5.2024 ja muodosti Salmonin kanssa ohjelman ensimmäisen samansukupuolisen parin.Sabrina Barr, Love Island's Katie Salmon discusses facing biphobia after leaving the villa Independent 25.9.2018, viitattu 1.5.2024 Gradonilla oli viimeisinä vuosinaan yli 400 000 Instagram- seuraajaa. == Terveysongelmat ja kuolema == Gradonilla todettiin masennus vuonna 2013. Love Islandiin osallistumisensa jälkeen hän kärsi sosiaalisten tilanteiden pelosta. Gradon joutui myös laajamittaisen nettikiusaamisen uhriksi; häiriköt pilkkasivat muun muassa hänen ulkonäköään ja puhetapaansa. 20\. kesäkuuta 2018 Gradon teki itsemurhan hirttäytymällä alkoholin ja kokaiinin vaikutuksen alaisena vanhempiensa asunnon olohuoneessa. Hänen ruumiinsa löysi hänen miesystävänsä, 25-vuotias Aaron Armstrong veljensä kanssa. Kaksikymmentä päivää myöhemmin myös Armstrong teki itsemurhan nautittuaan alkoholia ja kokaiinia. Kuolinsyyntutkija Eric Armstrong varoitti julkisesti alkoholin ja kokaiinin yhdistelmän vaikutuksesta itsemurhariskiin, joka Yhdysvalloissa tehdyn tutkimuksen perusteella saattaa olla alkoholin ja kokaiinin käyttäjällä 16-kertainen.Love Island star killed herself after mixing drugs and alcohol, inquest finds The Guardian 18.4.2019, viitattu 1.5.2024 Gradonin jälkeen myös Love Islandin osallistuja Mike Thalassitis ja juontaja Caroline Flack tekivät itsemurhat. Terveysministeri Matt Hancock vaati tositelevisio-ohjelmien tekijöitä ottamaan enemmän vastuuta osallistujien henkisestä voinnista tehtyään näistä nopeasti julkisuuden henkilöitä.Nazia Parveen, Kevin Donald, Boyfriend of Love Island star killed himself, coroner rules The Guardian 19.3.2019, viitattu 1.5.2024 Itsemurhatapausten myötä laajempaa huomiota sai osakseen myös kilpailijoiden kohtaama nettikiusaaminen. Gradon oli itsemurhaansa edeltäneinä kuukausina kertonut kärsivänsä invalidisoivista masennus- ja ahdistusoireista.Joanne Kavanagh, Who was Sophie Gradon, how did the Love Island star die and what have her parents said? The Sun 6.9.2023, viitattu 1.5.2024 Itsemurhatapaukset johtivat vaatimuksiin Love Islandin lakkauttamisesta.Anna Peele, How Love Island Became a TV Reality of Sex, Fame, and Sometimes Tragedy Vanity Fair 2.6.2022, viitattu 1.5.2024 Gradon uskoi kärsineensä tarkkaavaisuus- ja ylivilkkaushäiriöstä (ADHD), mutta hänen vanhempiensa väitteen mukaan hänellä olisi saattanut olla diagnosoimaton aivojen valtimo-laskimoepämuodostuma. Heidän mukaansa Gradonin persoonallisuus ja käytös olivat äkillisesti muuttuneet joulukuussa 2017. == Lähteet == == Aiheesta muualla == * Luokka:Missit Luokka:Brittiläiset julkisuuden henkilöt Luokka:Itsemurhan tehneet Luokka:Vuonna 1985 syntyneet Luokka:Vuonna 2018 kuolleet Luokka:Love Island